Gebraaide-perskes-en-ham-slaai | SARIE
Gebraaide-perskes-en-ham-slaai	deur Herman Lensing
6 perskes, gehalveer
140 g slaaiblare van jou keuse
140 g parmaham-repies (jy kan ook brosgebraaide spek gebruik)
4 wiele feta
hand vol pampoensade
hand vol gekapte kruie van jou keuse
Smeer perskehalwes met gesmelte botter en doop in bruinsuiker. Plaas op rooster oor warm kole en braai stadig tot suiker gesmelt en perskes goudbruin is. Sit slaaiblare in mooi opdienbak en plaas gebraaide perskes tussenin. Rol parmaham op in spiraalvorms en sit op blare. Krummel feta en pampoensade oor. Meng olyfolie, kruie, sap en skil van suurlemoene en sprinkel oor slaai. Geur goed met sout en swartpeper. Sit voor.
Wenk: Jy kan die perskes ook in ‘n warm riffelpan braai met ‘n bietjie olie. Kookkuns: Aartappel en ansjovis gratin
Die woord verwys na die kors wat op 'n gereg vorm in die oond of onder 'n rooster. Dit is ook die naam van 'n gereg gebak of gerooster met 'n beskermde kors. Normaalweg is die bokant van die gereg bedek met kaas, broodkrummels of eier - in hierdie geval is dit room.
500 g aartappels, geskil en in papierdun skywe gesny
2 filette ansjovis, saam met 10 mℓ van die olie waarin dit was – sny die ansjovis in stukkies
160 mℓ room
20 mℓ botter
Jy gebruik 'n gesmeerde gratin bak hiervoor, maar as jy nie een het nie sal enige oondbak doen.
Pak 'n laag aartappels onder in die bak – gebruik die helfte van die aartappels. Geur met 'n swartpeper.
Bo-opkom 'n laag uie – met die helfte van die uie.
Nou strooi jy die ansjovis oor.
Nou volg 'n laag met die res van die aartappels – geur met swartpeper.
Die laaste laag is die res van die uie.
Meng die visolie met die helfte van die room.
Gooi die roommengsel oor die lae aartappel en uie.
Stip die gereg met die botter.
Bedek die bak met foelie en bak vir 1 uur by 220°C.
Gooi nou die res van die room oor en blaas onder die oondrooster tot dit verbruin.
op 6/22/2012 08:04:00 am
Sleutelwoorde: Bykos , Vis